บ้านเราอยู่ซอยลาดพร้าว 35 แยก 4-3 ในซอยนั้นมีบ้านหลายหลัง บางหลังไม่มีคนอยู่ ในปัจจุบันมีคนติดยา มักจะปีนเข้าไปนอนและแอบซ่อนในบ้านหลังที่ไม่มีคนอยู่ และลักขโมยของจากผู้คนแถวนี้ บางครั้งปีนจากบ้านนั้นเข้าบ้านนี้ ทุกบ้านถูกขโมยกันถ้วนหน้า บ้านเราถูกขโมยมิเตอร์น้ำไป พอเราให้เจ้าหน้าที่ประปามาติด อีกไม่กี่วันก็กลับมาขโมยใหม่ 

วันนี้ลูกชายคุณป้าข้างบ้านเห็นว่าคนติดยาแอบเข้ามาในบ้านที่ไม่มีคนอยู่อีก ด้วยความกลัวว่า หากปล่อยไว้ วันหนึ่งอาจเข้ามาทำร้าย ทำให้คุณป้าได้รับอันตราย ลูกชายจึงวิ่งไปจับตัวคนร้ายได้ พอตำรวจมาถึงก็บอกว่า คนร้ายมีประวัติเสพยา ลักขโมย เดี๋ยวจะลงบันทึกประจำวันแล้วปล่อยตัวไป ตอนนี้ชาวบ้านเริ่มอยู่ด้วยความหวาดระแวง กลัวของหาย กลัวคนบุกรุก กลัวคนร้ายมีอาวุธแล้วทำร้ายคนในบ้าน ซึ่งแถวนี้ไม่มีกล้องวงจรปิดจึงไม่มีหลักฐานจะเอาผิดได้ 

ขอให้คุณศุภณัฐช่วยติดต่อประสานงานเจ้าหน้าที่ให้มาติดกล้องวงจรปิด ติดไฟเพิ่มแสงสว่างรวมทั้งประสานงานเจ้าหน้าที่ตำรวจให้ช่วยออกตรวจละแวกนี้ด้วยค่ะ